དཔལ་འཛོམས་ལ་ལྷ་ཚོགས་ཀྱི་སྲིན་པོ་མགོ་དགུ་འདུལ་བའི་བཀའ་ཐོན་རྗེས།སྲིན་པོ་མགོ་དགུའི་གནད་དོན་ལ་རྒྱུས་ལེན་ཟབ་མོ་བྱས།ཁོས་སྲིན་པོ་མགོ་དགུ་ཡི་དོན་དངོས་སུ་ན་ཆུང་གི་མནབས་བཟའ་བེད་སྤྱད་པ་ཤེས།སྔོན་མ་ན་ཆུང་ལྷ་ཡུལ་གྱི་ཉེས་ཆད་གཡོལ་བའི་ཆེད་དུ་ན་ཆུང་མནབས་བཟའ་ལ་སྤྲུལ།དེ་ནས་མནབས་བཟའ་མཚོ་རུ་གྱུར།མ་གཞི་མནབས་བཟའ་ནི་ལྷ་ཡུལ་གྱི་རིན་པོ་ཆེ་ཞིག་ཡིན་ལ་ད་དུང་སྒྱུ་འཕྲུལ་སྣ་ཚོགས་ཡོད།དེ་ནས་གཡོ་རྒྱུ་ཅན་གྱི་སྲིན་པོས་མནབས་བཟའ་བེད་སྤྱོད་བཏང་ནས་སྲིན་པོ་མགོ་དགུ་ལ་སྦས་གནས་བཟང་བོ་ཞིག་མཁོ་སྤྲོད་བྱས།སྲིན་པོ་མགོ་དགུ་འདུལ་འདོད་ན་ངེས་པར་དུ་སྲིན་པོ་མགོ་དགུའི་མནབས་བཟའ་གཡར་ནས་སྦས་སའི་གནས་དེ་རྙེད་དགོས།སྲིན་པོ་མགོ་དགུ་རྩ་མེད་དུ་གཏོང་འདོད་ན་ན་ཆུང་གི་རོགས་པ་དགོས།ན་ཆུང་གི་དཔལ་འཛོམས་ལ་བཤད་པར།སྲིན་པོ་མགོ་དགུའི་ཁོ་མོའི་མནབས་བཟའ་བེད་སྤྱད་ནས་ཁོ་མོའི་ཕུ་ཐུང་ནང་ན་སྦས་ཡོད།སྔོན་མ་མནབས་བཟའ་མཚོ་རུ་གྱུར་དུས་ན་ཆུང་གི་ལག་པ་ཡ་གཅིག་ས་འོག་ཏུ་འཇུག་ནས་མནབས་བཟའ་ཕུད།དེའི་རྐྱེན་གྱི་མནབས་བཟའ་ཡི་ཕུ་ཐུང་ཡ་གཅིག་ཧ་ཅང་གཏིང་ཟབ་ཅིང་མུན་ནག་གི་ས་འོག་གི་ས་ཕུག་ཞིག་ཏུ་གྱུར།སྲིན་པོ་མགོ་དགུ་དེ་ན་སྦ་ཆོགལྷ་དམག་ལྷ་དཔོན་ཚོས་རྙེད་མི་སྲིད།སྲིན་པོ་མགོ་དགུ་སྦས་སའི་ཕུག་དེ་རྙེད་འདོད་ན་ངེས་པར་དུ་ཆུ་མེད་པར་བཟོ་དགོས།གནམ་ན་ཉི་ཟླ་གཉིས་འཛོམས་ཀྱི་ཉིན་དེ་སླེབས་རྗེས།དཔལ་འཛོམས་ཀྱི་བདུད་འདྲེ་འདུལ་མགོ་བརྩམས།ཁོས་ལྷ་ཚོགས་ཀྱི་མཐུ་ནུས་སྤྱོད་ནས།སྤོ་སྨད་རི་བོ་ཁྱུང་ཆེན་དུ་གྲུབ།ཁོས་ཁྱུང་ཆེན་རི་བོ་ཞོན་ནས་བཀོད་འདོམས་བྱས།ཁྱུང་ཆེན་གྱི་མཆུ་ཏོ་མཚོ་ནང་ཏུ་བཅུག་ནས་ཆུ་འཇིབ།ད་དུང་སྤུན་ཆུང་མེ་རོས་དཔུང་རོགས་བྱས།མེ་རོས་མདའ་ཁོ་རི་བོ་གླང་པོ་ཆེ་ལ་སྤྲུལ་ནས་ཁོས་གླང་ཆེན་བཞོན་ནས་བཀོད་འདོམས་བྱས།གླང་ཆེན་གྱི་སྣ་ཞགས་མཚོ་རུ་བཅུག་ནས་ཆུ་འཇིབ།ཆུ་འཇིབ་དུས་སུ་སྲིན་པོ་མགོ་དགུ་སྦས་སའི་གནས་དེ་མཐོང་།དེ་ནས་དཔལ་འཛོམས་གྱིས་རང་ཉིད་ཀྱི་དབུ་ཞྭས་དུང་ཁ་མནན།དབུ་ཞྭ་ནང་ལྷ་ཚོགས་ཀྱི་གནང་བའི་འདྲེ་མནོན་པའི་ཕྱག་མཚན་ཡོད།དཔལ་འཛོམས་ཀྱི་དབུ་ཞྭ་དེ་ད་ལྟའི་གླིང་ཁ་རུ་གྱུར།མ་ཟད།མཚོ་གཞིབ་ནས་སྐམ་པའི་མཐའ་འཁོར་དུ་བཀྲ་ཤིས་རྟགས་བརྒྱད་ཀྱི་རི་མོ་མངོན་པ།ཁྱུང་ཆེན་དང་གླང་ཆེན་ཚང་མ་རི་བོ་ལ།རྗེས་མ་དཔལ་ཡུལ་དགོན་དེ་གླང་ཆེན་གྱི་སྣ་ཞགས་ཐོག་ཏུ་བཞེངས།དཔལ་ཡུལ་བཀྲ་ཤིས་པའི་ཡི་གེ་དང་རི་མོ་ཧ་ཅང་གསལ།མ་གཞི་དཔལ་འཛོམས་ཀྱི་སྐུ་དྲིན་དྲན་ནས་མི་དམངས་ཚོས་ཡུལ་མིང་དཔལ་འཛོམས་སུ་བརྗེ་འདོད་ཀྱང་།འདི་འདྲའི་བཀྲ་ཤིས་པའི་ཡི་གེ་དང་རི་མོ།དམངས་ཀྱི་འཚོ་བ་དགའ་བདེའི་དཔལ་ལ་རོལ་མཐོང་དུས།ཚང་མས་ད་རུང་གོམས་སྲོལ་ལྟར་འདིར་དཔལ་ཡུལ་ཞེས་འབོད།ད་ལྟ་ན་ཆུང་ལྷ་མོའི་མནབས་བཟའ་མུ་ཏིག་མནབས་བཟའ་རུ་གྱུར།འདི་ནི་གསར་ལྡན་གྱི་དཔལ་ཡུལ་རྫོང་ངོ་།།ཡོང་ཁུངས།ཁམས་པའི་དྲ་བ།མཆན།དཔལ་ཡུལ་ནི་སྡེ་དགེ་རྒྱལ་པོའི་མངའ་ཁོངས་སུ་གཏོགས་པའི་ཡུལ་སྡེ་ཆེ་ཁག་ཅིག་ཡིན་མོད་དེང་སང་རྒྱ་གཞུང་གིས་རྫོང་ཁག་ལོགས་སུ་བཟོས་ཡོད